Það gengur lítið upp hjá enska knattspyrnufélaginu Bournemouth þessa dagana en liðið hefur nú tapað síðustu fimm leikjum sínum í ensku úrvalsdeildinni . Það gengur lítið upp hjá enska knattspyrnufélaginu Bournemouth þessa dagana en liðið hefur nú tapað síðustu fimm leikjum sínum í ensku úrvalsdeildinni . Liðið tapaði 3 : 0 - gegn toppliði Liverpool um helgina en mikil meiðslavandræði herja á Bournemouth-menn þessa dagana . Þá er liðið í fimmtánda sæti ensku úrvalsdeildarinnar með 16 stig , einu stigi frá fallsæti , eftir sextán leiknar umferðir . Eddie Howe hefur stýrt liðinu frá árinu 2012 og farið með félagið upp um tvær deildir síðan en sumir vilja meina að hann sé kominn á endastöð með liðið . „ Ég hef mikla trú á Eddie Howe , hann hefur sýnt það og sannað að hann er góður stjóri , “ sagði Bjarni Þór Viðarsson í Vellinum á Síminn Sport í gær . „ Þeir eru að ganga í gegnum erfiða tíma en ég hef fulla trú á því að þeir geti snúið þessu slæma gengi við , “ bætti Bjarni við . Eiður Smári Guðjohnsen tók í sama streng . „ Hann hefur gert frábæra hluti fyrir þetta félag og það er ekki tími til að láta hann fara . Að sama skapi er Bournemouth með lið sem er ekki að fara neitt mikið hærra en þeir eru í töflunni í dag , “ sagði Eiður Smári .